
Z A P I S N I K
29. sjednice Vijeća Mjesnog odbora Donja Dubrava
održane 28. rujna 2023.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Vladimir Matić, Nikola Glasnović, Gordana Marković, Igor Salopek, Marija Margetić, Dorotea Šafranić i Hrvoje Sekušak.

NENAZOČNI ČLANOVI VIJEĆA: /
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Vladimir Matić, predsjednik Vijeća.

Zapisnik vodi Marijan Župan.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 29. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 28. sjednice Vijeća, održane 24. kolovoza 2023.
           Na prijedlog člana Vijeća Igora Salopeka Vijeće s četiri glasa ZA i tri SUZDRŽANA glasa prihvaća uvrštenje dopunske točke u predloženi dnevni red, koja glasi: 

-  Pitanje povjerenja predsjedniku Vijeća - donošenje zaključka.

Na prijedlog predsjednika Vijeće jednoglasno utvrđuje

D N E V N I   R E D

1. Izbor potpredsjednika Vijeća Mjesnog odbora Donja Dubrava;
2. Pitanje povjerenja predsjedniku Vijeća - donošenje zaključka;

3. Nepropisno parkirani automobili (Kanarinska ulica, Vardarska ulica) i ostavljeni 

     neregistrirani automobili na području Mjesnog odbora – donošenje zaključka;

4. Prijedlog zaključka o zahtjevu za postavom uzdignute plohe u Banatskoj ulici kod 
     k.br. 37A;

5. Prijedlog zaključka o zahtjevu za uklanjanjem kontejnera (zvona) u Banatskoj ulici 
     kod k.br. 37A;

6. Aktualna komunalna problematika;

7. Pitanja, prijedlozi i obavijesti.

Ad 1.  Izbor potpredsjednika Vijeća Mjesnog odbora Donja Dubrava.

Članovi Vijeća primili su pisani materijal uz poziv.

            U raspravi sudjeluju: Vladimir Matić, Nikola Glasnović, Gordana Marković, Igor 
            Salopek, Marija Margetić, Dorotea Šafranić i Hrvoje Sekušak.

            Vijeće s četiri glasa ZA i tri SUZDRŽANA glasa donosi

Z A K LJ U Č A K

o izboru potpredsjednika Vijeća Mjesnog odbora Donja Dubrava
1. Za potpredsjednika Vijeća Mjesnog odbora Donja Dubrava izabran je Nikola Glasnović.
2. Ovaj Zaključak bit će objavljen na oglasnoj ploči u sjedištu Mjesnog odbora.

           Ad 2.  Pitanje povjerenja predsjedniku Vijeća.
           Predsjednik Vijeća usmeno obavještava nazočne o predmetu rasprave i odlučivanja.

           U raspravi sudjeluju: Vladimir Matić, Nikola Glasnović, Gordana Marković, Igor 
           Salopek, Marija Margetić, Dorotea Šafranić i Hrvoje Sekušak.

           Vijeće s četiri glasa ZA i tri SUZDRŽANA glasa donosi

Z A K LJ U Č A K

o razrješenju predsjednika Vijeća Mjesnog odbora Donja Dubrava
1. Vijeće Mjesnog odbora Donja Dubrava razrješuje Vladimira Matića s dužnosti predsjednika Vijeća zbog izglasavanja nepovjerenja.

2. Vladimir Matić dana 28. rujna 2023. prestaje obnašati dužnost predsjednika Vijeća.

3. Ovaj Zaključak bit će objavljen na oglasnoj ploči u sjedištu Mjesnog odbora.

           Ad 3.  Izbor predsjednika Vijeća.
           Članovi Vijeća konsenzualno pristupaju izboru novog predsjednika Vijeća.
           Potpredsjednik Vijeća usmeno obavještava nazočne o predmetu rasprave i odlučivanja.

           U raspravi sudjeluju: Vladimir Matić, Nikola Glasnović, Gordana Marković, Igor 
           Salopek, Marija Margetić, Dorotea Šafranić i Hrvoje Sekušak.

           Vijeće s četiri glasa ZA i tri SUZDRŽANA glasa donosi

Z A K LJ U Č A K

o izboru predsjednika Vijeća Mjesnog odbora Donja Dubrava
1. Za predsjednika Vijeća Mjesnog odbora Donja Dubrava izabran je Igor Salopek. 
2. Ovaj Zaključak bit će objavljen na oglasnoj ploči u sjedištu Mjesnog odbora.

Ad 4.  Nepropisno parkirani automobili (Kanarinska ulica, Vardarska ulica) i ostavljeni neregistrirani automobili na području Mjesnog odbora.
            Predsjednik Vijeća usmeno obavještava nazočne o predmetu rasprave i odlučivanja.

            U raspravi sudjeluju: Vladimir Matić, Nikola Glasnović, Gordana Marković, Igor 
            Salopek, Marija Margetić, Dorotea Šafranić i Hrvoje Sekušak.

            Vijeće jednoglasno donosi

Z A K LJ U Č A K

o zahtjevu za pojačanim nadzorom prometnog redarstva

na području Mjesnog odbora Donja Dubrava
1. Razmotrena je problematika nepropisno parkiranih automobila u Kanarinskoj i Vardarskoj ulici kao i ostavljenih neregistriranih automobila na području Mjesnog odbora.

2. Traži se pojačani nadzor i nadgledanje prometnog redarstva u svezi nepropisno parkiranih automobila (Kanarinska ulica, Vardarska ulica) kao i ostavljenih neregistriranih automobila na području Mjesnog odbora.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

 Ad 5.  Prijedlog zaključka o zahtjevu za postavom uzdignute plohe u Banatskoj ulici  

 kod k.br. 37A.
            Članovi Vijeća primili su pisani materijal uz poziv.

            U raspravi sudjeluju: Vladimir Matić, Nikola Glasnović, Gordana Marković, Igor 
            Salopek, Marija Margetić, Dorotea Šafranić i Hrvoje Sekušak.

            Vijeće jednoglasno donosi

Z A K LJ U Č A K

 o zahtjevu za postavom stupića u Banatskoj ulici 

obostrano od k.br. 37A do Štefanovečke ceste

1. Razmotren je zahtjev za postavom uzdignute plohe u Banatskoj ulici kod k.br. 37A radi povećanja sigurnosti djece (kao i svih drugih sudionika) u prometu budući se u neposrednoj blizini nalaze Osnovna škola „Marija Jurić Zagorka“ i Dječji vrtić Ivane Brlić Mažuranić.

2. Temeljem zahtjeva predstavnika Osnovne škole Marije Jurić Zagorke i građana, potpisanih u priloženoj peticiji, a budući da uzdignuta ploha postoji na traženoj lokaciji, predlaže se postavljanje stupića s obje strane Banatske ulice od k.br. 37A do Štefanovečke ceste.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

 Ad 6.  Prijedlog zaključka o zahtjevu za uklanjanjem kontejnera (zvona) u Banatskoj 
 ulici kod k.br. 37A.
            Članovi Vijeća primili su pisani materijal uz poziv.
            U raspravi sudjeluju: Vladimir Matić, Nikola Glasnović, Gordana Marković, Igor 
            Salopek, Marija Margetić, Dorotea Šafranić i Hrvoje Sekušak.

            Vijeće jednoglasno donosi

Z A K LJ U Č A K

 o zahtjevu za uklanjanje kontejnera (zvona) 

 u Banatskoj ulici kod k.br. 37A

1. Razmotren je zahtjev za uklanjanjem kontejnera (zvona) za plastiku, staklo i papir u Banatskoj ulici kod k.br. 37A iz razloga što se uokolo spremnika gomila razbacano smeće (nesavjesni građani pored kontejnera ostavljaju razni otpad) - sama lokacija je izrazito neuredna (uočeni su i glodavci što izaziva strah od pojave i širenja zaraze), a u neposrednoj blizini nalaze se Osnovna škola Marije Jurić Zagorke i Dječji vrtić Ivane Brlić Mažuranić.

2. Temeljem zahtjeva predstavnika Osnovne škole Marije Jurić Zagorke i građana, potpisanih u priloženoj peticiji, a s obzirom da je u međuvremenu cijela lokacija temeljito očišćena, predlaže se uklanjanje kontejnera za plastiku i papir, a ostaviti kontejner za staklo.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

 Ad 7.  Aktualna komunalna problematika
 Nije bilo javljanja po ovoj točki dnevnog reda.

            Ad 8.  Pitanja, prijedlozi i obavijesti
• Nikola Glasnović  -  traži čišćenje i odštopavanje slivnika u svim ulicama koje su vezane uz Štefanovečki zavoj I. : Cvjećarska ulica, Josipovačka ulica, Feričanačka ulica, Bizovačka ulica, Levanjska ulica i Gračački zavoj.
• Hrvoje Sekušak  -  predlaže da predsjednik Vijeća u sjedištu Gradske četvrti, u suradnji s djelatnicima GU za mjesnu samoupravu, promet, civilnu zaštitu i sigurnost pregleda i utvrdi koji zaključci Vijeća doneseni na dosadašnjim sjednicama nisu realizirani i koji je tomu razlog.
S obzirom da više nije bilo pitanja i prijedloga predsjednik zaključuje sjednicu.
	Izvješće o glasanju na 29. sjednici VMO Donja Dubrava dana 28. rujna 2023.

Dovršeno u 19,35 sati.
KLASA: 024-08/23-003/1852
URBROJ:251-13-11-4/002-23-2
Zagreb, 28. rujna 2023.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

